
“Ţara Şipeniţului”, Anul I, Nr. 2, Septembrie - Octombrie 1936 

♦ “ŢARA ŞIPENIŢULUI” (revistă de cultură si luptă naţională - organ al Societăţii cultural- 
naţionale “Ţara Şipeniţului”). Anul I, Nr. 1, Iulie 1936, Cernăuţi. Redacţia si Administraţia: 
Cuciurul-Mare, Hadilău, Cernăuţi si Stăuceni, jud. Cernăuţi, Bucovina. Apare odată la două luni. 
în “ Cuvântul înainte “ al primului număr, parafrazând îmbărbătoarele cuvinte ale părintelui 
naţionalismului românesc, Mihail Eminescu: “Fiţi Români! Români si iar Românii”, revista se 
angajează să facă “operă de românism si de afirmare a lui”, să dezbată “problemele locale” si 
să înfăţişeze bogatul si inegalabilul tezaur etnografic local, “intrând cât mai adânc în realităţile 
acestei regiuni ”, cu credinţa exprimată “că numai cunoscându-ne pe noi înşine, în adevăratele 
noastre realităţi naţionale, ne putem găsi orientarea adecvată sufletului nostru si ne putem fixa 
stilul nostru propriu de viaţă Redactori: Pompei Atanasiu, Cicerone Mucenic, Constantin 
Iacob. Printre colaboratori: Prof. Traian Brăileanu, Mircea Streinul, Vasile Posteucă, C. Loghin, 
Teofil Lianu, Dragos Vitencu, G. Drumur, Erast Hostiuc, Leon Ţară, Const. Iacob, Liviu Rusu, 
Teodor Bălan, Ovidiu Ţopa, Rudolf Rybiczka (gravuri), s.a. Remarcăm din primul număr al 
publicaţiei: “ Ţara Şepenicului”, un scurt si lămuritor istoric pe care-1 semnează Teodor Bălan 
despre această “ţară românească, creiată de Români si locuită pe vremuri de Români ” la 
începutul secolului al XlV-lea, de pe ale cărei meleaguri s’au ridicat Musatinii si “o serie de 
iluştri bărbaţi, vestiţi în războaie si cumpătaţi în timp de pace”. “Românismul din nordul 
judeţului Cernăuţi” este titlul articolului iscălit de Ovidiu Ţopa, care se preocupă de 
“romănitatea pământului din nordul Bucovinei si despre rutenizarea Românilor din această 






regiune”, luând ca bază, în special, lucrarea preotului Dimitrie Ţopa ‘‘Românismul din Nordul 
Bucovinei ”, acelaşi autor creionând si figura marelui si dârzului Român “Dionisie Bejan ”, ca 
“unul din cei mai de seamă clerici ai arhiepiscopiei cernăuţene ” care “a condus timp de 30 de 
ani lupta pentru trezirea elementului românesc, rutenizat ca limbă, din nordul Bucovinei”. 
Despre “Bucovinism si românism ” scrie Mihail Cungrea, avertizând că “elementul cel mai 
periculos în Bucovina sunt ucrainienii, pentrucă ei sunt agitaţi de un ideal naţional si deci 
fanatici”, adevăr puţin surprinzător, confirmat decade mai târziu prin constituirea Ucrainei si 
încorporarea Bucovinei în componenţa ei, graţie si laşităţii conducătorilor României din acel 
timp care au acceptat fără nici un fel de crâcnire raptul produs. Câteva “ însemnări pe marginea 
realităţii” semnează Pompei Atanasiu care înfăţişează cu durere “nepăsarea dusă uneori până la 
tembelism, individualism anarhic si mai ales lipsă de conştiinţă publică, de respect pentru bunul 
social” a unora, datorate “autorităţii” puţin interesată de îndreptare, fiind ea însăsi “surpată la 
temeliile ei”. Tot din cuprinsul acestui prim număr ţinem să subliniem rândurile pe care le 
semnează Liviu Rusu despre “Oproblemă de educaţie muzicală neglijată”, educaţie “care 
trebuie să se întemeieze pe un ethos românesc al muzicii si să pornească dela cele mai umile 
forme de manifestare artistică populară, dela genurile muzicale ale poporului ”, Dragos Vitencu 
analizează în rândurile sale raporturile de viitor dintre “Noi si Ucraina Mare”, Pr. Erast Hostiuc 
descrie “Schitul Zamostea 1722 -1783” de pe teritoriul satului cu acelaşi nume, iar Constantin 
Iacob se preocupă în articolul “Grădini de copii” de “rolul naţional, pe care şcoala trebuie să-l 
aibă în Bucovina ”, el îngrijindu-se si de bogatele “Note Mărunte” dela finele publicaţiei, alături 
de Mircea Streinul si Pompiliu Atanasiu care se ocupă de rubrica de “Cărţi si Reviste”. 

Cel de-al doilea număr al revistei apărut pe lunile Septembrie - Octombrie 1936, expune în 
acelaşi ritm elementele de cunoaştere ale Ţării Sipeniţului, Pr. Erast Hostiuc în notele sale 
monografice înfăţisându-ne “Sate si biserici din Bucovina de peste Prut”, I. Vasilică ne prezintă 
câteva date “Din trecutul satului Răpujineţ”, iar L. Ţopa descrie “Românismul din Nordul 
Bucovinei”, din lucrarea “Românismul în regiunea dintre Prut si Nistru din fosta Bucovină ” a 
lui Dimitrie Ţopa. Despre “Secolul unităţii naţionale” vorbeşte L. Ţară, care decalează în 
expunerea sa trei momente distinctive care au dus la destrămarea spiritului secolului al 
nouăsprezecelea: în primul rând “concepţia determinismului economic ”, excrescenţa “spiritului 
raţionalist”, cel de-al doilea moment “războiul mondial ca prilej de mari experienţe psihologice, 
politice si spirituale ”, iar cel de-al treilea provenit din “criza morală si economică ” de după 
război. Autorul, purcede să ne prezinte caracteristica “noii aşezări de lucruri, cea din secolul al 
XX-lea “Secolul unităţii naţionale, - spune el - însemnează aşezarea fiecărui popor la locul 
său cu demnitate si prestigiu, printr ’o ordonată si autoritară manifestare a fiecărui stat. 
Autoritară, întrucât apărarea a ceeace ţi-i mai drag, aceea ce-ţi dă un rost în lume, însemnează 
angajare solemnă pe viaţă si pe moarte ”, adăugând că “nimic nu ne îngăduie poziţia de 
indiferenţă, de aşteptare... România - mai spune el - n ’a intrat încă în secolul unităţii naţionale. 
Toate manifestările ei de fond, viaţa culturală superioară, academică, elanul tineretului, situaţia 
economică precară, în sfârsit, ca o umbră ce torturează, starea morală decăzută, toate, duc spre 
o profundă schimbare”, sunt tot atâtea motive de îndeplinire: “Este timpul suprem să păşim spre 
înfăptuirea unui Stat românesc puternic si temut, ridicat pe o solidaritate indestructibilă, 
creatoare de valori culturale superioare!”. Tot în această ediţie, Cicerone Mucenic publică 
nuvela cu titlul “Mitul”, iar Mircea Streinul nuvela “Singurătate ” pc care o dedică preotului C. 
R. Crisan, sunt publicate versuri semnate de George Drumur, Teofil Lianu, Octav Sargeţiu, 
Neculai Pavel, Marin Dogaru, George Chlopină si Mircea Streinul. Pompei Atanasiu reia sub 



titlul “Pe marginea scoaleiprimare din Bucovina” problema scolii româneşti din această 
provincie dezbătută si de Constantin Iacob în numărul anterior al publicaţiei, ocupându-se si de 
rubrica “Note Mărunte” împreună cu ultimul menţionat mai sus, C. Iacob. “Cărţi si Reviste”, 
interesanta rubrică îngrijită de-acum în cea mai mare parte de Mircea Streinul, aduce frumoase 
elogii presei naţionaliste si româneşti, accentuând importanţa si valoarea ei culturală, ia atitudine 
si se războieşte cu cea de stânga gen “Cuvântul liber” care - asa cum cum ne explică autorul - 
“si-a încheiat apariţia ca revistă socială, literară etc. Reapare, însă, ca monitor pentru Moscova 
si serveşte la împachetatul galoşilor lui Blumenfeld”, considerându-le din această perspectivă, ca 
ziare sau “reviste complet inutile si pe care nici un Român n ’ar trebui să le citească ”. 

Numărul 3 al publicaţiei din Noembrie - Decembrie 1936, porneşte cu un important studiu al 
Prof. Traian Brăileanu intitulat “Cheia de boltă pentru o filosofie a comunităţii româneşti”, în 
care este amplificată necesitatea unei filosofii proprii naţionalismului românesc, si “fiecare 
Român în luptă pentru salvarea comunităţii româneşti trebue să-si facă examenul de conştiinţă, 
să reflecteze asupra lumii si vieţii si să-si dea seama de rolul său în comunitatea de care e legat. 
Dela conştiinţa proprie trebue să pornesc, căci ea îmi pune întrebări, ea mă îndeamnă să mă 
consider ca ceva unic în lume, ca valoare absolută si scop suprem, toate celelalte nefiind decât 
mijloace pentru desăvârşirea personalităţii si libertăţii mele ”. Câteva precizări deosebit de 
importante face C. Loghin în articolul “Jurnalişti bucovineni”, din care aflăm că “cea dintâi 
publicaţie românească cu caracter periodic a fost scrisă de un bucovinean, Toader Racocea; fiu 
de răzeşi din Carapciu pe Ceremus, lansează încă în anul 1817 o ‘înştiinţare pentru gazete 
româneşti ’, anunţând că vrea să publice un ziar cu ştiri din diferite ţări si ‘cu toate învăţăturile 
tălmăcite pe românie, începând dela gramatică până la teologie ’. Si de fapt această publicaţie 
sub numele de Crestomatec Românesc a si apărut în anul 1820, deci cu aproape un deceniu 
încânte de Curierul Românesc a lui Heliade Rădulescu si Albina Românească a lui Asachi, pe 
care le considerăm ca cele dintâi ziare româneşti”. Autorul parcurge cadrul de evoluţie al presei 
româneşti din Bucovina, însemnătatea ei în viaţa Românilor din această provincie căzută sub 
monarhia austriacă si eforturile susţinute ale jurnaliştilor bucovineni cum ar fi Iraclie 
Porumbescu, cei trei fraţi Hurmuzachi, Ir. Porumbescu sau Aron Pumnul, si până la cei din urmă, 
înainte de primul război mondial: Pr. C. Morariu, Pr. Atanasie Gherman, Iorgu Toma, Prof. G. 
Tofan sau Prof. I. Grămadă. “Fântâna cu pandur” se numeşte frumoasa baladă pe care o 
semnează Radu Gyr în acest număr al publicaţiei, alături de versurile lui Aurel Marin dedicate 
“prietenuluiMircea Streinul” intitulate “Scrisoarea din munţi”, Yvonne Rossignon cu 
“Matinală”, Paul I. Pătrascu, (“Sufletul”), sau fragmentul din “Cântecul de durere si bucurie al 
aurului sub mâinile meşterului”, versuri pe care Mircea Streinul le dedică “Domnului Dr. N. 
Roşu “Sub spânzurătoare” este titlul emoţionantei povestiri al cărei autor este Mircea Streinul, 
eroul dramei fiind Ion Aluion 1 ’, tânărul de “cin ’sprezece anişori “Băiatul sughiţa si tot da din 
mâinile, care îi atârnau ca nişte cioturi. Fu împins sub spânzurătoare si Schachmann îi rupse 
gulerul cămăşii. - L-au sfărmat în bătaie păgânii... - Ssst! - si iar amuţiră oamenii de frica 
wachmeisterului, care dăduse ordin să se ‘noade laţul... Wachmeisterul dispuse să se pună laţul. 
Un cersitor, ales pentru funcţia de călău, se conformă... Ion Aluion nu era vinovat, asa că 
preotul crezu de cuviinţă să nu se roage pentru iertarea copilului... Rana de sub fruntea lui Ion 
se deschide de tot la punerea ştreangului. Sângele curge peste cămaşă. Trandafirii roşii ai vieţii 
înfloresc sub spânzurătoarea asta si sub cerul, pe care pluteşte soarele de argint, lunecător peste 
veşnicii albastre. Băiatul este urcat pe scăunel. Vrea să ţipe, însă mândria îl împiedică. 

Lacrimile i se revarsă de sub pleoape. ‘Dar dece plâng? Dece nu mă stăpânesc? ’ E cu totul 


liniştit. Cer mult deasupra. Oamenii aici. ' Dumnezeu, acolo sus ’. Şapte jandarmi. Honig plânge. 
Paraschiva, Părintele Avacum, părintele Gavriil, domnul director Ioniţă Nimeni. Dreher se 
strâmbă. ‘Cum tac... ’ O babă îsi face cruce. ‘Mâne ar fi trebuit să mă duc în câmp... ’ Mâne... 

Un zâmbet îl luminează. ‘Mama, unde-i mama? ’ II dor picioarele. Ii vine să se lase jos... Să se 
lase jos... ‘Nu! Căci asta ar însemna să-mi iau singur viaţa... ’ Honig îsi şterge lacrimile... 
Soarele îi arde fruntea, amorţindu-i-o plăcut... I se face cald. Uitând că mâinile i’s legate, vrea 
să-si usuce fruntea. Sgomotele au murit. Par ’c ’a dat o apă mâloasă peste ele, stingându-le. 
Aşteptarea nu va mai dura mult... Acuma? Acuma?... ‘Dreherface semn... Face semn... Face 
semn... ’ - O ! Ooo... ‘Sângele... sângele... strânge-al naibei... Oamenii... oamenii... Nu 
doare... nu doare... moartea nu doare... Dar s ’a rupt ceva... s ’a rupt... ’ Dealurile, oamenii, 
cerul - totul s ’a prăbuşit. Limba lui Ion atârnă. Ochiul cel sănătos îi iese din orbită. Mâinile i se 
chircesc, ca arse. ‘Moartea nu doare... acuma leşin... acuma... a... ’ Dreher se agită: - Gata ? - 
Păi deabia a ’nceput să moară, - se răsteşte un om de lângă dânsul. Tăcere. Toţi aşteaptă. 
Părintele Avacum si părintele Gavriil se roagă în gând. Sătenii, unul câte unul, îsi ridică 
pălăria... ” “Cartea Legionarilor” se intitulează rândurile pe care le semnează Pompei Atanasiu 
despre lucrarea nou apărută “Pentru Legionari” al cărei autor este Corneliu Zelea Codreanu, “o 
carte de iluminaţie lăuntrică ”, din care răzbate “o credinţă asa de sinceră, încât te simţi mişcat, 
răscolit până ’n adâncul sufletului” . Se continuă si în această ediţie despre “Românismul din 
Nordul Bucovinei”, iar Ovid Ţopa se ocupă de “Notele Mărunte”, în care vorbeşte despre noile 
statute ale societăţii Mazililor si Răzeşilor moldoveni din Cernăuţi, despre comemorarea prof. 
univ. Ioan al lui Gheorghe Sbiera, “vrednicul Român care a fost si profesorul lui Mihai 
Eminescu ” (la 20 de ani dela moartea lui), urmat de Constantin Iacob si Vasile Posteucă, cel din 
urmă despre sărbătorirea zilei de “10 Decembrie” pe care a făcut-o studenţimea cernăuţeană, 
într’o atmosferă de mare entuziasm si simţire românească. “Cronice”- le, sub semnătura lui 
Mircea Streinul, mult mai substanţiale de această dată, alături de rubrica “Reviste si Ziare”, pe 
care o consemnează împreună cu Cicerone Mucenic si Leon Ţopa, întregesc bogat conţinutul 
acestei ediţii a publicaţiei. în cadru simplu, de apreciere, este prezentată succinct presa 
naţionalistă si românească: “Gând Românesc” (Cluj), “Pagini Literare” (Turda), “Orientări” 
(Moinesti), “Braţul de fier” (Focşani), “Libertatea” (Orăstie), “Glasul Strămoşesc” (Cluj), 
“Ogorul” si altele. Ritmul accelerant al presei comuniste care ia proporţii de-a dreptul 
neîngăduite publicând volume de maculatură insalubră, asa cum este cazul lui N. D. Cocea, nu 
scapă atenţiei lui Mircea Streinul: “Am citit de curând “Nea Nae”, de N. D. Cocea. N’am văzut 
ceva mai scârbos, mai libidinos, mai bestial si mai vinovat ca manualul de pervertiri al canaliei 
N. D. Cocea, care ar trebui, să înfunde pe viaţă puşcăria... Porcina “Nea Nae” trebuie arsă, iar 
editorul ei, jidovul Ocneanu dela “Alcaly” dat în judecată pentru atentat la bunele moravuri”. 
Tot pe terenul desţelenirii, Mircea Streinul ia atitudine hotărîtă faţă de cei pervertiţi în 
“haznalele comunistofile”, cum ar fi “cocina jidovească si agramată, care e “Rampa ” incultului 
Scarlat Froda ”, în care “se bălăceşte, pe lângă diverşi Andrei-Tudori cu beslag pe creieri, 
individul Vlaicu Bârna ”, care “îsi permite să-l înjure pe George Drumur”, merituosul poet 
bucovinean. Desigur, V. B. este unul si acelaşi care, peste ani, devenea simbrias al 
proletcultismului comunist... 

Ultimul număr al revistei (II, Nr. 1-2, Ianuarie - Aprilie 1937), închinat în parte jertfei măreţe 
dela Majadahonda a legionarilor Ion I. Moţa si Vasile Marin, cuprinde două articole de reflexie 
semnate de Ion I. Moţa: “Binefacerea învierii” si “Esenţialul” (reproduse din volumul “Cranii 
de lemn” de Ion I. Moţa), iar Cicerone Mucenic ţine să sublinieze însemnătatea jertfei celor doi 



eroi pentru întreaga generaţie naţionalistă în articolul “Pământ si cer”: “Sufletul vostru a ridicat 
un curcubeu din câmpul dela Majadahonda si până la vetrele noastre si pe scările lui voi vă 
plimbaţi ca nişte arhangheli ai mântuirii omeneşti... Crucea jertfei voastre ne-a răscolit tina ce 
începe a crăpa. Si când lujerul verde al sufletului va ieşi din ea, voi vă veţi scoborîpe treptele 
cele mai de jos ale curcubeului si ’n cântările de biruinţă ale Neamului, ne veţi binecuvânta. 
Ajutaţi-ne si nouă să purcedem în legendă, Ionel Moţa si Vasile Marin. "Tot despre taina 
sacrificiului de la Majadahonda se exprimă si Pompei Atanasiu în rândurile pe care le intitulează 
“Cavalerii Crucii”, iar Prof. Traian Brăileanu, într’un studiu intitulat “în căutarea sufletului”, 
tratează filosofic problema “Eului propriu ” în care explică despre nevoia de reformare în 
gândire, într’un nou cadru psihologic, accentuat esenţial pe “amplificarea Eului ” de substanţă 
spirituală, iar nu materială, înţelegându-se că “ea nu poate fi ”, si nu trebuie a fi doar “o 
psihologie experimentală ”. Din ansamblul de reprezentanţi ai filozofiei modeme, autorul se 
opreşte cu precădere la Pascal, singurul “reprezentant autentic ” care “ne-arfi dat cheia pentru 
constituirea unei adevărate psihologii, a unei ştiinţe a sufletului cu metode de cercetare potrivite 
obiectului ”, si se pronunţă că “moştenirea lui Descartes apasă încă greu asupra ştiinţei 
moderne ”, ducând direct la materialism “prin neglijarea ” în interpretare si a “substanţei 
spirituale ”. “Cunoaşterea spiritului e cel puţin tot asa de necesară ca si cea a materiei. Noi 
pretindem să demonstrăm că e mai necesară, deoarece fără de ea cunoaşterea materiei rămâne 
fără înţeles, iar, în aplicaţiunile practice, ea devine primejdioasă, ameninţând să ucidă în noi 
spiritul, să ne arunce în beznă si pieire eternă. Trebue să pornim în căutarea si cunoaşterea lui 
Dumnezeu. Iar începutul drumului este în noi înşine, în cunoaşterea Eului, în încercarea de a 
desprinde ceea ce e spririt în noi, de ceea ce aparţine naturii, materiei. Dumnezeu e în afară de 
noi si mai presus de noi... Noi vom încerca să găsim elemente pe care ne putem sprijini pentru a 
urca spre cunoaşterea Eului si de aci spre cunoaşterea lui Dumnezeu, a spiritului pur” - încheie 
rândurile sale Prof. Traian Brăileanu. Alte articole de relevanţă semnează Prof. Nae Ionescu, care 
trage un semnal de alarmă sub titlul “Primejdia celor de pe urmă”, avertisment de prezervare a 
naţionalismului autentic “care - dialectic sau prin simpla afirmaţie a faptei - a isbutit să se 
formuleze ”, dar a cărui izbândă este “foarte primejduită ”, primejdia venind de la “calitatea 
noilor aderenţe ”, explicând necesitatea identificării si trierii lor (publicat si în “Iconar”, I, Nr. 4, 
1935), C. Narly vorbeşte “Despre valorare”,funcţiile valorării, valorizarea conformistă, 
conformismul social etc., Pr. Erast Hostiuc prezintă în continuare cea de-a doua parte a studiului 
său despre “Sate si Biserici din Bucovina de peste Prut”, Vasile Posteucă explică despre “Ion 
Creangă în rumânism”, ale cărui slove “vibrează la unison cu sufletul rumânesc” (cu ocazia 
împlinirii a o sută de ani dela naşterea sa), iar C. Loghin se opreşte asupra relaţiei dintre “N. 
Iorga si Bucovina”, descriind eforturile si activitatea profesorului în sprijinul realipirii Ţării de 
Sus, reflectate prin scrierile si operele acestuia, meritele sale fiind incontestabile “în pregătirea 
spiritelor pentru Unirea Bucovinei cu România ” - după cum se exprimă autorul la finele 
articolului. 

Tipografia “Mitropolitul Silvestru” - Cernăuţi. 

Nicolae NIŢĂ 

i)_ 


Vezi si romanul cu acelaşi titlu apărut în anul 1938 la Editura “Mitropolitul Silvestru” din 



Cernăuţi (lucrare aflată în pregătire încă de la finele anului 1936, anunţată în coloanele revistei 
sub titlul “Luptă împotriva visului ,r ). 


